AlexejDobrolubov/national_council_slovak_2010 huggingface dataset:
18. schôdza NR SR - 3.deň - A. dopoludnia
Dátum: 2020-11-26
Poslanec: Kuffa, Štefan (-)
Druh vystúpenia: Vystúpenie s faktickou poznámkou

152. Ďakujem za slovo. Myslím si, že toto rozhodnutie vlády nie je správne, lebo rozhodnúť sa a práve šetriť na tých najchudobnejších a práve na deťoch v školách, nemyslím si, že je to dobré riešenie. Aj keď na druhej strane si viem predstaviť aj takúto skutočnosť, ale to nebolo len teraz, keď sa schválili tie obedy zadarmo, ale aj predtým, že aj v tých školských jedálňach sa na druhej strane plytvalo potravinami. Mnohé deti naozaj nedojedia ten obed, ale tie deti zo sociálne znevýhodnených rodín, v podstate oni majú úplne iné sociálne návyky, oni nie sú ani naučené na to, aby ten obed raz denne mali. Preto chce to trpezlivosť, a aby aj tieto deti mali možnosť si zvyknúť na tie stravovacie návyky. Zvyknem povedať takúto vec a nedá mi, aby som to nepovedal ani teraz, v podstate v živote a vo všeobecnosti ako tak zadarmo nie je nikdy nič. Aj tieto obedy, aj keď ich nazývame zadarmo, tak ktosi musí zaplatiť, v tomto prípade platí zato štát. Ale aby sme naozaj neplytvali potravinami, pred chvíľou sme tu schvaľovali zákon o..., a nazvali sme potraviny odpadom, tak ja som zásadne proti tomu, aby sme my potraviny nazývali odpadom. A rovnako je to v týchto školách. Nedá mi, aby som nespomenul takú vec, že dnes naše deti do škôl nechodia, nemajú nijaké obedy, otvorme predovšetkým školy, aby, aby tie naše deti sa vôbec k nejakým tým obedom dostali. Namiesto obedov vláda pripravuje zase tri kolá celoplošného testovania a namiesto obeda zase budú naše deti kdesi trápiť alebo trýzniť pred bránami školy a budeme ich testovať namiesto toho, aby sme naozaj sociálne podporili sociálne znevýhodnené deti z marginalizovaných skupín.
18. schôdza NR SR - 2.deň - B. popoludní
Dátum: 2020-11-25
Poslanec: Kuffa, Štefan (-)
Druh vystúpenia: Vystúpenie s faktickou poznámkou

135. Na kolegov liberálov nebudem nejak extra reagovať, lebo to čokoľvek poviem, tak vždycky budú len útoky proti, ale skúste sa, kolegovia, pozrieť do svojich vlastných radov. Predpoludním sme museli skončiť 11.45, lebo nemal kto vystúpiť. Keď tuná niekto nevystúpi, tu sa tvárite, že kto jak zdržuje a ak zdržujem v rámci rozpravy, no tak sa neprihlás tou faktickou poznámkou, aby si ďalej nezdržiaval. Pani Zite Pleštinskej chcem toľko len povedať, že si dievča z vidieka, z chmeľnice, z dediny, ty vieš veľmi dobre, že potraviny nie sú odpadom a nebudeš mať problém tieto veci tam riešiť a že by si tam nejaké ďalšie kontajnery alebo konvy tam zhromažďovala. Odmietam túto vec, aby sme my potraviny nazývali odpadom. Jaro Karahuta správne to povedal, áno, tieto potraviny sú Božím darom a pochádzajú zo zeme a mohli by sme ich zapracovať do zeme. Keď ste dávali pozor, ja som povedal, že vo veľkých mestách a mesto, ako je Bratislava, považujem za takú väčšiu európsku dedinu, tak sú tuná naozaj problémy s tým prebytočným odpadom, kde si viem predstaviť, aby sa to separovalo a možno tie potraviny, že by sa zhromažďovali a kompostovali, a tak zužitkovali. Ale vo väčšine malých miest a obcí na Slovensku, dovolím si povedať, že to je úplne totálne zbytočné a my, aby sme nedávali signál budúcim generáciám a nenazývali potraviny odpadom. Neplytvajme týmito potravinami! To si myslím, že je naozaj veľmi ťažkým previnením. Tak ako to pápež František povedal: "Kto vyhadzuje potraviny, kto plytvá potravinami, okráda chudobných." Môj brat to mal pri okienku, kde vydávali potraviny v Žakovciach, kde sa stará o 350 bezdomovcov, nevyhadzujú potraviny.
16. schôdza NR SR - 7.deň - A. dopoludnia
Dátum: 2020-11-04
Poslanec: Kuffa, Štefan (-)
Druh vystúpenia: Vystúpenie s faktickou poznámkou

42. Ja na rozdiel od kolegu myslím si, že pán Blaha vyjadril sa naozaj veľmi solidárne a úprimne. Beriem tie jeho slová veľmi úprimne, úprimné že boli, pretože aj ako ateista môžem mať pohľad aj na to kresťanstvo a na tieto hodnoty, tak ako ich vyjadril, a nechcem mu to ani upierať a verím, že tie jeho slová boli, zazneli tu úprimne. Čo chcem ako povedať k tomuto problému. Kde padajú delostrelecké granáty, rinčia zbrane a vraždia sa ľudia, ťažko sa tam hľadá tá mierová cesta. Ani jedna, ani druhá strana nechce ustúpiť a faktom je to a v každej vojne, ktorá začne a ktorá aj pokračuje a ktorá existuje, tak zomierajú nevinní ľudia a v prevažnej miere je to aj civilné obyvateľstvo. Tu sme boli svedkami toho, ako v Náhornom Karabachu boli ostreľované systematicky tie mestá tie obce, tie dediny. S tým sa nedá súhlasiť. To nie je možné. A to, ako bolo to kresťanstvo tam vyzdvihnuté, nikto tu nespochybňuje, že Arméni patria k národu, ktorí prijali medzi prvými národmi kresťanstvo. Nie je to náhodou, lebo na tom, z toho Blízkeho východu, však je to blízka krajina, ktorá bola susediaca s Palestínou, takže to kresťanstvo veľmi ochotne prijali. Ale chcem tu podotknúť aj takúto vec a mám takú poznámku napísanú, že v tej vojne tie delostrelecké granáty si nevyberajú medzi kresťanmi a moslimami, a žijú tam aj takí, aj takí ľudia. Ja osobne odsudzujem ten konflikt a vyzývam teda k tomu mieru a nastoleniu toho mieru, aby tam bol pokoj, pretože či si moslim, či si kresťan, ak si úprimne veriaci moslim, alebo kresťan, vážim si aj jedného aj druhého, ale jednoducho nedá sa tu súhlasiť s tým násilím, ktoré sa tu napácha na nevinných ľuďoch.
16. schôdza NR SR - 3.deň - A. dopoludnia
Dátum: 2020-10-22
Poslanec: Kuffa, Štefan (-)
Druh vystúpenia: Vystúpenie s faktickou poznámkou

71. Tak ono to je tá otázka na oboch, aj pána ministra aj predkladateľa, prepáčte mi to, nechcem porušiť rokovací poriadok... (Prerušenie vystúpenia predsedajúcim.) Laurenčík Milan, podpredseda NR SR 72. Musíte reagovať na pána spravodajcu. Kuffa, Štefan, poslanec NR SR 73. ... ale skúsim to nejak takto prepojiť. Spomenul tu pán kolega, že tá tradícia v susednom Fínsku a Rakúsku je storočná, čo sa týka nájomných bytov. Neobávame sa trochu na Slovensku, že predsa tá tradícia je na Slovensku dlhodobo iná, že v podstate aj tie družstevné byty, ktoré v minulosti boli, tak ľudia sa to nejak tak snažili do svojho osobného vlastníctva aj odkúpiť, čo aj sa zrealizovalo. A rovnako ľudia na Slovensku skôr tak inklinujú, aby si postavili vlastné domy, vlastné bývanie a zabezpečili. Myslím si, prepáčte, možno berte to ako takú miernu kritiku, ale skôr by som sa sústredil aj s tými finančnými prostriedkami na to, aby my sme vytvárali podmienky na to, aby ľudia si sami zabezpečili to bývanie. Oveľa viac si ho budú vážiť aj ceniť tú hodnotu, to bývanie. Pre človeka, ktorý vlastnými rukami si stavá ako ten príbytok, ten svoj vlastný dom, si oveľa viac to váži. Pán kolega, veľmi si sa dozvedel tie, tie zraniteľné skupiny, čo celkom nekorešponduje s tým, čo hovoril pán minister, lebo tu bolo spomenuté, že to boli lekári, zdravotné sestry a učitelia a možno akurát tie matky, tie to možno, samostatne žijúce, tak to je taká zraniteľná skupina, ale zrovna táto skupina, nepovažujem ju za zraniteľnú. Aj keď chápem to, že veľakrát aj tie zdravotné sestry, možno lekári tak prechádzajú z jedného mesta do druhého, tak je dobre, ten nájomný byt aby dostali, tak ako to bolo. Ale predovšetkým vidím tú prioritu vytvárať podmienky na to, aby ľudia si mohli tie príbytky stavať sami pre seba s vlastnými rukami. (Prerušenie vystúpenia časomerom.)
16. schôdza NR SR - 3.deň - A. dopoludnia
Dátum: 2020-10-22
Poslanec: Kuffa, Štefan (-)
Druh vystúpenia: Vystúpenie s faktickou poznámkou

50. Ďakujem za slovo. Dovoľte mi reagovať k tomu športu. Ono to kolegovia povedali, presne tak, ono tá kultúra a šport veľmi úzko súvisia. Dnes vidíme aj mnohé športové arény, kde sa dokáže obecenstvo veľmi kultúrne správať. Samotní aj športovci, aj tak, ale zas na druhej strane vidíme a aj sme svedkami toho, tej nekultúry a, by som povedal, takého chuligánstva a takýchto prejavov, hej, tak to je tiež nejakým odrazom národa. Ale čo jedna vec, ktorá je veľmi bolestivá v týchto ťažkých chvíľach tej COVID-ovej krízy, je to, že paradoxne akoby sme zakazovali tým športovcom športovať, a to spôsobom takým, že ich obmedzujeme. Nemôžu oni proste, hej, ani súťažiť, zápasiť a myslím si, že toto je veľmi bolestivá stránka, ktorá tuná je. Veď boli sme svedkami toho, kedy hokejisti protestovali pre Úradom vlády nedávno, takisto futbalisti. Títo futbalisti, ktorí takisto protestovali, tie obmedzenia, ktoré tuná vzhľadom k tomu COVID-u-19, myslím si, že veľmi negatívne postihuje tých športovcov. To je tá profesionálna stránka. Ale chcem poukázať ešte na iný rozmer toho neprofesionálneho športu a myslím si, že dnešné deti, chýba im prirodzený pohyb a veľakrát tie športoviská na tých veľkých sídliskách chýbajú. Tie deti nemajú kam ísť. Ich voľnočasové chvíle sú tie, že trávia to pred televízorom, možno pri počítačoch, pri, dnes už aj pri obyčajných telefónoch, pri mobiloch. Chýba im pohyb. Aby sme vytvárali podmienky aj pre ten rekreačný šport a mladí ľudia aby naozaj mali možnosť sa realizovať v športových podujatiach a nielen tráviť čas pri elektronických médiách.
15. schôdza NR SR - 1.deň - B. popoludní
Dátum: 2020-10-13
Poslanec: Kuffa, Štefan (-)
Druh vystúpenia: Vystúpenie s faktickou poznámkou

194. Ďakujem za slovo. Ja na rozdiel možno od kolegu, ktorý to tu spomínal, veľmi často som bol pri zomierajúcich ľuďoch. A práve som chcel poukázať na to, koľko ľudí vďaka COVID-u zomiera nie na COVID, ale vďaka COVID-u, že sa im posunuli plánované operácie a problémy tie, ktoré ako mali. V tej prvej vlne sa všetko poposúvalo. Tí ľudia sa nedostali na vyšetrenia. Boli to aj onkologickí pacienti, srdcovo-cievne ochorenia, rôzne iné ochorenia. Každý deň kopec ľudí zomiera. Ja som tuná nespochybňoval alebo nechcel som nejak bagatelizovať tento COVID-19, ktorý sa tuná šíri, ale jednoducho aj vďaka možno tomuto COVID-u-19 tak zabúdame na mnohých pacientov, ktorí naozaj majú problémy a sú odsúvaní vo svojich, či už u svojich obvodných lekároch, alebo plánované operácie, ktoré boli a nemohli sa dostať. Určite nie je jednoduché byť pri zomierajúcom pacientovi a to už je jedno, na akékoľvek ochorenie zomiera. Vo svojom živote, myslím si, že som bol nielen pri starých ľuďoch, ktorí zomierali a tí, ktorí mali ako problémy, ale boli to veľakrát ľudia, ktorí boli v stredne dospelom veku, a musím povedať, že bol som aj pri deťoch, ktoré zomreli. Zomierajú vždycky všetky vekové kategórie, ale tuná, keď aj ten COVID-19 tuná ďalej medzi nami bude, tak život na Slovensku, ja nechcem, aby sa zastavil, ale aby sme sa dokázali s tým vysporiadať a dokázali s ním žiť. Jednoducho nemôžme všetko zavrieť a teraz sa strachovať kdesi všetci pozatváraní vo svojich domovoch a možno sused, suseda, ktorý bude udávať, lebo ty si nemal rúško a neviem aké opatrenia si... (Prerušenie vystúpenia časomerom.)
12. schôdza NR SR - 8.deň - B. popoludní
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

189. No neukončili ste rozpravu, takže som sa prihlásil. No, ďakujem za slovo. Áno, viac tuná zaznelo tých takých vážnych tých argumentov, ktoré tu pán kolega ako rozprával, aj tú pravdepodobnosť poškodenia plodu, a kde sa zahrniava už automaticky ten vek žene okolo štyridsiatky, ktorá je tehotná, samozrejme, nebudú rozprávať, že to je super, všetko je O. K., ale vyrátajú pomaly hneď aj 50 % pravdepodobnosť poškodenia ako plodu, čo, poviem, ja tiež poznám vo svojom okolí veľa takýchto prípadov, kde tieto prognózy boli a, vďakabohu, sa nenaplnili. A tak, ako si to, pán kolega, tuná spomenul, že dneska je byť lepšie asi tým orlom, hej, alebo možno aj ps..., dneska už aj psom a mačkou, lebo budeš viac chránený ako také nenarodené deti. Fulton Sheen rozprával, viete, to už tak často zaznelo, že, že tá zygota, že to je však to je len taký zhluk buniek a tak, a on to tak rozprával, že a čo si ty a čo sme my, človek ako taký. Čo si? No tak, tak potom si aj, tak aj my sme ten zhluk buniek, ktorý sa nakoniec rozpadne, rozpadne sa, hej, zem to jednoducho stroví. Veľakrát ale, ale tá perverznosť, ktorá tuná pri tých nenarodených deťoch, aj dneska to tu zaznelo, zazneli tu aj ostrejšie výmeny, ale dnes bojujeme za život. A tuná aj to zaznelo. Veď nejde o nič, že interrupcie sa ďalej, že nikto nie je proti interrupciám, ja prehlasujem, ja som proti interrupciám a vždy proti ním budem a ja som za ochranu života, a aby mali možnosť aj nenarodené a počaté deti sa narodiť, všetko budem preto robiť aj celé tie štyri roky.
12. schôdza NR SR - 8.deň - B. popoludní
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

185. Ja som si tak spomenul na jednu z konferencií v Trnave, sú to nejaké roky dozadu. Venovala sa téme života, ochrany života a podobné témy, a keď aj to mimomaternicové tehotenstvo tam bolo spomenuté, vystúpil tam chirurg, vedel by som ho dneska toho pána doktora ako spomenúť, aj keď to bolo už možno nejakých 15 rokov dozadu, tak on hovoril, že pri chirurgickom zákroku, keď je mimomaternicové tehotenstvo, že v tom vajcovode, že to on ani nerieši, ani neskúma jednoducho, vníma tam, že proste je tam nejaké zdurenie, zväčšenie v tvare vajca, že to vyrežú, a proste je to vybavené. Anička Záborská tu neni, ale na tej konferencii, túto konferenciu zhŕňal MUDr. Neuwirth, jej otec. A dodnes si to tak pamätám, a tak myslím si, že všetci tí prednášajúci (povedané so smiechom) aj všetci jak tak možno ospravedlňovali aj možno to, že tým, áno, keď sa hladí na dobro ženy a tým vedľajším efektom je to, že zomrie dieťa, ale to nemôže byť cieľ, že idem zavraždiť dieťa. Stáva sa to, hej, tak my chránime ako tieto deti. A on sa zamyslel nad takou vecou a povedal, že tá medicína tak postupuje ako dopredu, a prečo sa nezamyslieť nad tým, že to počaté dieťatko, ktoré je v tom vajcovode, odtiaľ ho vybrať a presunúť ho do maternice, aby toto bábätko prežilo. Ale dneska tuná aj niektoré tie kolegyne vystupovali jak sufražetky, ale pre nich je to len nejaký zhluk buniek a to nie je pravda, lebo z každého zhluku buniek aj z tej zygoty vždycky ľudskej, ľudskej, hovoríme o ľuďoch, narodí sa dieťa, nenarodí sa nejaká žirafa ani nijaký slon, ale vždy je to človek, to nie je nejaký len bezvýznamný zhluk buniek.
12. schôdza NR SR - 8.deň - B. popoludní
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

175. Ja len tak na doplnenie. Každé dieťa nie je ani prepychom, ani záťažou, ani luxusom a podobné prípovi..., prípovídky, průpovídky, že mať dnes dieťa, že aký to je prepych, aká záťaž a proste všelijaké také tieto narážky, ale dieťa, každé jedno dieťa je predovšetkým božím darom, darom nebies. To nie je taká samozrejmá vec. Viete, my dneska stále bojujeme proti narodeniu sa detí a celá rozprava sa v podstate od toho do odvíja a ja som to zabudol v tej rozprave povedať, ale strašne veľa mladých párov manželských chcú mať deti a majú túžbu mať deti a oni nemôžu mať tie deti a veľakrát, častokrát sú tam práve aj ženy a dievčatá také, ktoré boli na potrate, a oni chcú mať to dieťa a ho nemôžu mať. Veľmi veľa je teraz také. No však počúvame aj o tých umelých oplodneniach a podobné tie veci. Ale chcem poďakovať Ľubošovi za, za jeho osobné svedectvo a takto prezradil, že majú krásne bábätko dvojmesačné, že aká je radosť sa ako na to dívať. Áno, ja tomu celkom dobre rozumiem, že čo povedal, veď my máme plný dom detí stále, a keď sa tak pozerám na tie malé deti - a zvlášť malé deti do tých troch rokov - sú úplne fascinujúce, hej, a aj tie malé bábätká. Takže, že presne na to, na to, no, nestihnem už. Chcel som ešte inú vec ako povedať. Takže viem, že o čom hovoril. Ale takisto aby sme neposielali tie ženy na potrat za každú cenu. Kopec tých mladých manželských párov má žiadosti o adopciu a chcú mať deti, aj adoptované deti, sú poradovníky, nemôžu sa dostať na poradie... (Prerušenie vystúpenia časomerom.)
12. schôdza NR SR - 8.deň - B. popoludní
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

107. Ďakujem za slovo. Možno aj ja na rozdiel od predrečníkov k tým faktickým poznámkam. Tak ja s pani kolegynkou súhlasím tuná, si predstavte, ja s vami súhlasím. Ja, taký konzervatívec. A naozaj naša krajina je v ekonomických problémoch. Ale vďaka čomu? A dovolím si nesúhlasiť zase s tým, že predkladaný návrh zákona na ochranu detí neni dôležitý alebo ho nepotrebujeme. Naopak! My ho potrebujeme (ruch v sále), pani kolegyňa, 1 300-tisíc detí, ktoré sme my vyvraždili na Slovensku (zaznievanie gongu) v čase mieru, nám chýbajú. A preto je aj tá ekonomická kríza. Ale to nie je len tá ekonomická kríza, ktorá tuná na Slovensku je, ale to je tá spoločenská celková tá klíma. My keď naďalej budeme vraždiť nenarodené deti, my budeme sa motať tuná v bludnom kruhu, v bludnom kruhu. Tak jak pani Záborská si dovolím, prepáčte, tak jak to povedala v rámci rozpravy, že naša krajina je jednou z najbohatších, a dovolím si to povedať. Ja som dostal takú otázku aj pred, pred rokmi, a keď sa ma pýtal, tuším boli to aj nejakí novinári a sa ma pýtajú, pán Kuffa, myslíte si, na Slovensku že životná úroveň klesá, alebo jak, jak ju vnímate. A ja hovorím nie, naopak. A to možno bolo nejakých 6-7-8 rokov dozadu, hovorím, tak sme sa nikdy ešte dobre nemali, ako sa máme. A nielen my ako na Slovensku, ale vo všeobecnosti vo svete. Ale ten egoizmus, ktorý v nás je, ja teraz žijem, ja chcem mať to všetko a po mne smrť, potopa. Pán predsedajúci, na vás ešte si dovolím reagovať a neni to tak v súlade s rokovacím poriadkom. Trošku emotívne som tu uletel a sa ospravedlňujem svojmu kolegovi Žiakovi, keď som ho tuná teraz takto označil, je mi to ľúto, prepáčte. Viete, my sme východniari a taká temperamentná krv, tak sa mu ospravedlňujem. Nie je tuná, ale sa mu takto dodatočne ospravedlňujem, že prepáčte.
12. schôdza NR SR - 8.deň - B. popoludní
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

70. Pán Žiak, musím ti povedať, zabudol si ešte rozoberať tuná menštruačné krivky žien, a ty si musel povedať o sebe, že ty si muž, lebo ja som si myslel, že ty si fakt baba. A tu si to musel duplicitne rozprávať, že aký si ty muž. Si obyčajná bábovka. A tie tĺčiky, čo ste tu dneska rozdávali, nie náhodou skončili na tvojej hlave, to si vybúchaj, tie hlúposti a tie táraniny zo svojej hlavy. To máš na to, tie tĺčiky. A ty ideš hovoriť tuná voľačo o paliatívnej téme? Čo ty o nej vieš? Nič nevieš. Toto, čo si tu, tu rozprával, čítal tieto rozprávky, to sú len obyčajné bludy. Ty nie si schopný tuná v rozprave vystúpiť a čosi múdreho povedať, ty sa len tuná budeš posmievať. Si obyčajná bábovka, baba, ktorá musí hovoriť o sebe, že... (Prerušenie vystúpenia predsedajúcim.) Laurenčík, Milan, podpredseda NR SR 71. Pán poslanec, trošku kultivovanejšie. Kuffa, Štefan, poslanec NR SR 72. ... a tu budeš ešte aj takouto... Nechajte ma dohovoriť, nechajte ma dohovoriť... (Prerušenie vystúpenia predsedajúcim.) Laurenčík, Milan, podpredseda NR SR 73. Nechám vás dohovoriť, ale správajte sa ako v parlamente. Kuffa, Štefan, poslanec NR SR 74. Však sa, správam sa slušne ku nemu, veľmi šetrne. On tu musí taká bábovka tuná vykrikovať o sebe, že je mužom. Nič neni, žiadnym mužom nie je. Žiadnym mužom, taká obyčajná baba. O menštruačných krivkách. Si pozrite záznam dozadu, jak tu o menštruáciách rozprával. To kto hovorí? Však to je výsostne ženská téma. Či neni to ženská téma? Však nech ženy rozprávajú o tej menštruácii. Čo ty o tom vieš? Nevieš o tom nič. Si len taký bludár. A o paliatívnej starostlivosti ideš rozprávať? (Prerušenie vystúpenia predsedajúcim.) Laurenčík, Milan, podpredseda NR SR 75. Pán poslanec! Kuffa, Štefan, poslanec NR SR 76. No je bludárom. A o paliatívnej starostlivosti čo vieš? Povedz mi, čo vieš. Môžeš reagovať tuná faktickou. Nevieš o nej nič. Nič nevieš o nej, lebo ty si, no pozri sa, rúško si dávaš dole. Ty si obyčajná bábovka. Si sráč obyčajný. Darmo sa môžeš tuná takto rehotať... (Ruch v sále a prerušenie vystúpenia predsedajúcim.) Laurenčík, Milan, podpredseda NR SR 77. Pán poslanec! Prosím vás, vypnite ho. Kuffa, Štefan, poslanec NR SR 78. ... rehotať, si obyčajný sráč... (Prerušenie vystúpenia predsedajúcim.)
12. schôdza NR SR - 8.deň - B. popoludní
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

44. Ďakujem, pán kolega. Nakoľko ste sa vo svojom príspevku, pán kolega, najviac venovali Prvej knihe kráľov a ste spomínali kráľa Šalamúna, je to starobiblický príbeh, ktorý má zhruba 3-tisíc rokov. Viete, ale to, čo ste, áno, každý môžme si vykladať aj to Sväté písmo, alebo tú Bibliu a Starý zákon podľa svojho. No ale dovolím si nesúhlasiť a to najmä v tom, že kráľ Šalamún mohol dať toto dieťa rozpoltiť, síce ako kráľ na jednej strane mohol, ale nemohol to urobiť ako múdry vládca. To nemohol urobiť, lebo on vedel, čo je spravodlivé, a staré rímske právo hovorí, je spravodlivé dať každému to, čo mu patrí, a kráľ v tomto duchu nemohol dať rozťať to, to dieťa, vo svojej múdrosti to nemohol urobiť, lebo spravodlivé bolo dať to dieťa do rúk matky. A on to vedel, že ktorá je matka, bola to tá, ktorá sa tej druhej polovice toho dieťaťa zriekla. Takže kráľ Šalamún síce ako kráľ, ako panovník síce mohol, ale ako múdry panovník a vo svojom svedomí takto konať nemohol. Ale v dnešnej dobe žijeme takúto dobu, žiaľ, musím povedať, že dnešné matky, tak ako tá jedna z tých matiek povedala, roztnite a dajte na polovicu ako tie deti, tu je tá veľakrát žiarlivosť a závisť a mnohé matky, ktoré boli na potratoch, a dovolím si povedať aj niektoré možno z našich kolegýň, zasadzujú sa práve týchto potratov a bolo by zaujímavé možno položiť týmto ženám otázku, na koľkých potratoch si bola, že sa tejto potratovej politiky zastávaš. A potratová pilulka, to nie je tabletka, je to vražda ne... (Prerušenie vystúpenia časomerom.)
12. schôdza NR SR - 8.deň - B. popoludní
Dátum: 2020-09-29
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

259. Kolega Jožko, dlhý kolotoč rozpráv a faktických poznámok si ukončil veľmi dobre, dôstojne a slušne a aj vecne. Počúval by som ťa ešte dlhšie. Urobil si prvý krok, nabral si odvahu vystúpiť v rozprave a načasoval si si ju veľmi dobre a trefne. Ďakujem ti za tvoj krátky a výstižný príspevok. Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

173. Kolega Krajčír, ďakujem za vaše krátke vystúpenie, ale o to úprimnejšie a trefné. Ďakujem vám, že podporíte tento návrh zákona. Srdce mi zaplesalo, keď ste rozprávali o svojom dieťatku. Viem, o čom to je, a, a viem, aké krásne chvíle spolu s manželkou a s dieťaťom zažívate. Ďakujem aj za podporu od vašich kolegýň a kolegov, ktorí za tento zákon zahlasujú. Každý, kto si len trochu otvorí srdce a myseľ, musí pochopiť, že naozaj chceme, ako ste povedali, len a len pomáhať matkám a ženám a umožniť, aby sa mali možnosť narodiť viaceré deti. Ďakujem.